CELEX: 31990R3154
Language: el
Date: 1990-10-29 00:00:00
Title: Κανονισμός (ΕΟΚ) αριθ. 3154/90 του Συμβουλίου της 29ης Οκτωβρίου 1990 για την κατανομή των ποσοτήτων σιτηρών οι οποίες προβλέπονται στα πλαίσια της σύμβασης για επισιτιστική βοήθεια του 1986 από την 1η Ιουλίου 1989

Avis juridique important

|

31990R3154

Κανονισμός (ΕΟΚ) αριθ. 3154/90 του Συμβουλίου της 29ης Οκτωβρίου 1990 για την κατανομή των ποσοτήτων σιτηρών οι οποίες προβλέπονται στα πλαίσια της σύμβασης για επισιτιστική βοήθεια του 1986 από την 1η Ιουλίου 1989  

Επίσημη Εφημερίδα αριθ. L 302 της 31/10/1990 σ. 0057 - 0057

***** ΚΑΝΟΝΙΣΜΟΣ (ΕΟΚ) αριθ. 3154/90 ΤΟΥ ΣΥΜΒΟΥΛΙΟΥ  της 29ης Οκτωβρίου 1990  για την κατανομή των ποσοτήτων σιτηρών οι οποίες προβλέπονται στα πλαίσια της σύμβασης για επισιτιστική βοήθεια του 1986 από την 1η Ιουλίου 1989  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας (1), όπως τροποποιήθηκε τελευταία από τον κανονισμό (ΕΟΚ) αριθ. 1930/90 (2), και ιδίως το άρθρο 4 παράγραφος 1 πρώτη και δεύτερη περίπτωση και παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  ότι η σύμβαση για επισιτιστική βοήθεια του 1986 παρατάθηκε μέχρι τις 30 Ιουνίου 1991· ότι, στα πλαίσια της εν λόγω σύμβασης, δύναται, ενδεχομένως, να αποφασιστούν και άλλες παρατάσεις·  ότι ο κανονισμός (ΕΟΚ) αριθ. 412/87 (4) προβλέπει την κατανομή των ποσοτήτων σιτηρών οι οποίες προβλέπονται στα πλαίσια της σύμβασης για επισιτιστική βοήθεια για την περίοδο από 1ης Ιουλίου 1986 έως 30 Ιουνίου 1989· ότι ενδείκνυται, συνεπώς, να καθοριστεί η κατανομή από την 1η Ιουλίου 1989,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα των 1 670 000 τόνων σε σιτηρά, που αποτελεί την ελάχιστη ετήσια συμμετοχή την οποία έχουν αναλάβει να χορηγούν η Κοινότητα και τα κράτη μέλη της στα πλαίσια της σύμβασης για επισιτιστική βοήθεια του 1986, κατανέμεται ως εξής για την περίοδο κατά την οποία η εν λόγω σύμβαση παραμένει σε ισχύ με την παρούσα της μορφή:  α) κοινοτικές ενέργεις: 927 700 τόνοι·  β) εθνικές ενέργεις: 742 300 τόνοι.  Άρθρο 2  Η ποσότητα που προβλέπεται στο άρθρο 1 στοιχείο β) για τις εθνικές ενέργεις, κατανέμεται ως εξής ανάμεσα στα κράτη μέλη:  (τόνοι)  Βέλγιο 41 500  Δανία 15 600  Γερμανία 193 500  Ελλάδα 10 000  Ισπανία 20 000  Γαλλία 200 000  Ιρλανδία 4 000  Ιταλία 95 400  Λουξεμβούργο 1 400  Κάτω Χώρες 50 200  Πορτογαλία -  Ηνωμένο Βασίλειο 110 700  Η αυτή κατανομή θα ισχύσει σε περίπτωση παρατάσεως της συμβάσεως.  Άρθρο 3  Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 29 Οκτωβρίου 1990.  Για το Συμβούλιο  Ο Πρόεδρος  A. BATTAGLIA  (1) ΕΕ αριθ. L 370 της 30. 12. 1986, σ. 1 και διορθωτικό στην ΕΕ αριθ. L 42 της 12. 2. 1987, σ. 54.  (2) ΕΕ αριθ. L 174 της 7. 7. 1990, σ. 6.  (3) Γνώμη που διατυπώθηκε στις 12 Οκτωβρίου 1990 (δεν δημοσιεύθηκε ακόμα στην Επίσημη Εφημερίδα).  (4) ΕΕ αριθ. L 42 της 12. 2. 1987, σ. 11.